# Batalla de Berdiansk

La batalla de Berdiansk va ser un enfrontament militar que va començar el 27 de febrer de 2022, durant la invasió russa d'Ucraïna de 2022, com a part de l'ofensiva de Kherson que es va iniciar des de Crimea i s'estén per tota la part meridional del país.

## Cronologia

Després que les forces russes s'imposaren a la batalla de Melitopol, es van traslladar a l'est cap a Berdiansk i al nord-est cap a Tokmak, que van posar sota setge.
El dia 26, les tropes invasores van capturar l'aeroport de Berdiansk, i començaren a encerclar la ciutat. No obstant això, moltes de les tropes russes no van dirigir-se cap al nucli urbà i, en canvi, enfilaren cap a Mariupol per participar a l'encerclament d'aquella ciutat.
El 27 a les 18:00 (UTC+2), es va informar que soldats russos havien entrat a la ciutat de Berdiansk. A les 22:00 (UTC+2), s'havien fet amb el control de tots els edificis adminstratius. Sistemes de míssils Buk russos van ser vistos pels volts de Berdiansk, i una columna de tancs va entrar a la ciutat.
El 28 de febrer, l'Administració de la Província de Zaporíjia confirmà que els russos s'havien fet amb el control de la vila, s'havia desmantel·lat la polícia, i l'ajuntament rebutjava col·laborar amb els ocupants. El ministeri de Defensa rus confirmà l'ocupació. Durant l'operació, va morir una persona i una altra resultà ferida.
El 28 de febrer les forces russes abandonaren la ciutat i posaren rumb a Mariúpol, per a unir-se a l'ofensiva oriental. Tanmateix, una unitat de la policia militar russa romangué en la ciutat.
També es va informar que Rússia havia capturat huit vaixells de guerra ucraïnesos després de la batalla; un vaixell de desembarcament de classe Polnocny, una nau de desembarcament de classe Ondatra, una corbeta de classe Grisha, un vaixell de míssils de classe Matka, dos vaixells d'artilleria de classe Gyurza-M, una patrullera de classe Zhuk, un buscamines de classe Yevgenya i un remolcador de classe Sorum.

## Atac al port de Berdiansk

L'atac va tenir lloc a les 7:45 del 24 de març. El foc a bord del vaixell de desembarcament de la classe Alligator Saratov va causar una gran explosió, ja que el vaixell estava carregat de munició. Rússia va informar que el vaixell s'havia enfonsat després d'un incendi i explosions, però no va esmentar l'atac ucraïnès. L'explosió va causar danys a dos vaixells de desembarcament de classe Ropucha propers, el Caesar Kunikov, i el Novocherkassk. Tots dos vaixells van escapar del port mentre lluitaven contra els seus propis incendis, i més tard van tornar a Crimea. Altres danys van incloure grans tancs de petroli al moll i un vaixell mercant proper que havia estat amarrat allà des d'abans de la invasió, els quals encara cremaven l'endemà.
Els oficials ucraïnesos van afirmar que l'atac es va dur a terme amb un míssil balístic tàctic OTR-21 Totxka.

## Referències

* ↑ Periódico, El. «Rússia entra a Khàrkiv, la segona ciutat d’Ucraïna», 27-02-2022. [Consulta: 27 febrer 2022].
* ↑ «Ukraine crisis: Russian forces enter Sea of Azov port Berdiansk - report» (en anglès americà). [Consulta: 27 febrer 2022].
* ↑ «Власти Бердянска заявляют о том, что вражеская техника заняла территорию бывшего аэропорта» (en ucraïnès). [Consulta: 28 febrer 2022].
* ↑ «Military vehicles of Russian Federation occupy territory of former Berdiansk airport» (en anglès). [Consulta: 28 febrer 2022].
* ↑ «Russia says it "blocks" Ukraine's Kherson, Berdyansk - RIA» (en anglès), 27-02-2022. [Consulta: 28 febrer 2022].
* 1 2 3 «Russian invasion update: Enemy vehicles enter Berdiansk, shooting underway» (en anglès). [Consulta: 27 febrer 2022].
* ↑ «Russian invasion update: Enemy vehicles enter Berdiansk, shooting underway» (en anglès). Ukrinform, 27-02-2022. [Consulta: 28 febrer 2022].
* ↑ «Russian invaders took control of all administrative buildings in Berdiansk - mayor's office» (en anglès). UKRINFORM1, 27-02-2022. [Consulta: 28 febrer 2022].
* 1 2 «Russian troops take control of Berdiansk district - regional administration» (en anglès). Ukrinform, 28-02-2022. [Consulta: 28 febrer 2022].
* 1 2 «Berdiansk temporarily occupied by Russian invaders – Zaporizhia Oblast Administration» (en anglès), 28-02-2022. [Consulta: 28 febrer 2022].
* ↑ «Fighting continues as Ukrainian and Russian leaders prepare for talks», 28-02-2022. [Consulta: 28 febrer 2022].
* ↑ «Institute for the Study of War» (en anglès), 27-02-2022. Arxivat de l'original el 28 febrer 2022. [Consulta: 28 febrer 2022].
* ↑ «В оккупированном Бердянске горожане прогнали технику РФ и оставили украинские флаги» (en rus), 28-02-2022. Arxivat de l'original el 28 febrer 2022. [Consulta: 28 febrer 2022].
* ↑ https://www.navyrecognition.com/index.php/naval-news/naval-news-archive/2022/march/11526-list-of-ukrainian-navy-ships-would-have-been-destroyed-or-captured-by-russian-armed-forces.html?fbclid=IwAR1Je9zdgwmOSwhYl4Wg2jiJLCDhMRpNWVpTU0tqtMvAjCoUQu2g5BbNjgg
* ↑ «Russia salvages landing ship hit by Ukraine missile fire» (en anglès). BBC News, 02-07-2022.
* ↑ «Satellite Images Confirm Russian Navy Landing Ship Was Sunk at Berdyansk» (en anglès americà), 25-03-2022. [Consulta: 26 setembre 2022].
* ↑ Filseth, Trevor. «Ukrainian Attack Sinks Large Russian Landing Ship» (en anglès), 25-03-2022. [Consulta: 26 setembre 2022].
* ↑ «Large Russian landing ship, the Orsk destroyed by Ukrainian military - reports» (en anglès), 24-03-2022. [Consulta: 26 setembre 2022].